**ELTE TTK HÖK**

**Sportbiztos beszámoló**

Földes Zsuzsanna

Az alábbiakban olvashatjátok a sportbiztos beszámolóját.

Az elmúlt időszakban 2 gyűlést tartottam: március 28-án és április 12-én. Az ELTE egyik legnagyobb sporteseményét, az 5vös 5 km-t, már a Sportponton elkezdjük hirdetni. A Sportpont egy egész napos sportprogram, melyváprilis 19-én lesz (Csütörtök) a BEAC-on (Bogdánfy úti sporttelep), több budapesti egyetem részvételével. (BME, Corvinus, PPKE és a Nemzeti Közszolgálati Egyetem)

Szeretném bevonni a sportösztöndíjasokat, aktívabb részvételre ösztönözni őket, hozzák el tanítványaikat, akár értékes nyereménnyel jutalmazni a legnagyobb létszámmal megjelenő sportösztöndíjas hallgatót. Továbbá a kari bajnokságok csapataihoz is eljuttatni a verseny hírét, ezáltal bevonva őket is a futóversenybe.

Több rajtszámot, molinot, szórólapokat tervezünk.

A kategóriák maradnak, annyi változással, hogy az abszolút férfi és abszolút női kategória 1-3. helyezetteinek pénzdíjat szeretnénk adni. Illetve marad az 5555 forintos felajánlott nyeremény a pályacsúcs megdöntőjének.

Ami a rajtot és célt illeti, úgy döntöttünk, hogy áttesszük a 2 épület közötti parkolóba, és onnan indítjuk el a mezőnyt. A táv természetesen nem változik, a fordítópont kerül kicsit előrébb.

 Sikerült tárgyalnunk a Nike diáknagykövetével, és biztató híreket kaptunk. Értékes nyereményeket tudnak felajánlani a futóknak, amelyeket a tombolán lehet majd megnyerni.

 Köszönöm, hogy elolvastad a beszámolóm. Ha bármi kérdésed lenne a beszámolóm vagy a munkám kapcsán, azt szívesen fogadom személyesen, elektronikus úton vagy telefonon.(sportbiztos@ttkhok.elte.hu, 70/5130414).

Budapest, 2012. március 11.

 Földes Zsuzsanna
ELTE TTK HÖK
 Sportbiztos
sportbiz@ttkhok.elte.hu
 Tel.:+36705130414